**ПРИЛОЖЕНИЕ № 3**

**ОБЩИ И СПЕЦИФИЧНИ ДЕКЛАРАЦИИ В ИНТЕРВЕНЦИЯ „ПРЕСТРУКТУРИРАНЕ И КОНВЕРСИЯ НА ЛОЗЯ“, ПРИЛАГАНИ В ЛОЗАРО-ВИНАРСКИЯ СЕКТОР, ВКЛЮЧЕНИ В СТРАТЕГИЧЕСКИЯ ПЛАН ЗА 2023 – 2027 Г.**

|  |
| --- |
| *ОБЩИ ДЕКЛАРАЦИИ* |
| 1. Известно ми е, че за неверни данни нося отговорност по чл. 248а и чл. 313 от Наказателния кодекс и приемам, че това може да доведе до неразглеждане и отхвърляне на заявление за окончателно плащане/договорена сума. |
| 2. Запознат съм, че Финансова помощ по интервенция "Преструктуриране и конверсия на лозя " не могат да получат кандидати по чл. 9, ал. 1 от Наредба 14, чиито представляващи са осъдени с влязла в сила присъда, освен ако са реабилитирани, за престъпление по чл. 108а, чл. 159а - 159г, чл. 172, 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс или са осъдени с влязла в сила присъда, освен ако са реабилитирани, за аналогично престъпление в друга държава членка или трета страна. |
| 3. Нямам изискуеми и ликвидни задължения към ДФЗ, освен ако е допуснато разсрочване, отсрочване или обезпечение на задълженията. |
| 4. Не съм в производство за обявяване в несъстоятелност и не съм обявен в несъстоятелност. |
| 5. Не съм в производство по ликвидация. (Не се отнася за кандидати, регистрирани като еднолични търговци или ФЛ) |
| 6. Нямам изискуеми задължения по чл. 87, ал. 11 от Данъчно-осигурителния процесуален кодекс към държавата и/или към община за данъци и/или задължителни вноски за социалното осигуряване, освен ако е допуснато разсрочване, отсрочване или обезпечение на задълженията; видът и размерът на задълженията следва да са установени с влязъл в сила акт на компетентен орган. |
| 7. Не се предоставя финансова помощ, в случай че кандидатът/ползвателят на помощта - представляващият кандидата/ползвателя на помощта едноличен търговец, търговско дружество или юридическо лице и член/ове на управителния им орган, както и временно изпълняващ такава длъжност, включително прокурист или търговски пълномощник, както и лицата с правомощия за вземане на решения или контрол по отношение на кандидата/ползвателя на помощта, попадат в някоя от категориите, определени в чл. 143 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза |
| 8. Запознат съм, че финансова помощ не се предоставя на кандидат и ползвател на помощта, за който се установи наличие на изкуствено създадено условие за получаване на помощта или за осигуряване на предимство в противоречие с целите на интервенцията. |
| 9. Приемам, че плащането ще се извърши по банков път в посочената от мен банкова сметка. |
| 10. Сумата, за която кандидатствам, не включва ДДС, мита, данъци и такси. |
| *­­­­СПЕЦИФИЧНИ ДЕКЛАРАЦИИ ПО ИНТЕРВЕНЦИЯ „ПРЕСТРУКТУРИРАНЕ И КОНВЕРСИЯ НА ЛОЗЯ“* |
| 1. Запознат съм, че всички предоставени от мен официални документи към настоящата дата удостоверяват действителното правно положение относно посочените в тях факти и обстоятелства. |
| 2. Представените от мен частни документи са с вярно съдържание, автентични и носят моя подпис. |
| 3. Декларирам, че чрез измама или по небрежност не съм предоставил невярна информация пред ДФЗ, необходима за удостоверяване на липсата на основания за отказ за финансиране, критериите за подбор или изпълнението на договора за предоставяне на финансова помощ, установени с влязъл в сила акт на компетентните органи, съгласно законодателството на държавата, в която е извършено нарушението |
| 4. Задължавам се да използвам инвестицията по предназначение в срок до края на петата финансова година, следваща годината на окончателно изплащане на финансовата помощ. |
| 5. Запознат съм, че служителите от ДФЗ извършват административна проверка на документите и проверка на място за преценяване допустимостта на проектното предложение. |
| 6. Запознат съм с правилата, които установява Наредба № 14 от 11.09.2023 г. |
| 7. Задължавам се да спазвам условията за поддържане на земята в добро земеделско и екологично състояние (ДЗЕС) съгласно Регламент(ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 и заповед на министъра на земеделието и храните по реда на чл. 42 от Закона за подпомагане на земеделските производители, както и законоустановените изисквания за управление по смисъла на Приложение III на Регламент (ЕС) № 2021/2115 на Европейския парламент и на Съвета в срок до края на петата финансова година, следваща годината на окончателно изплащане на финансовата помощ, в рамките на своето стопанство. |
| 8. Задължавам се да поддържам съответствие с критериите за оценка „ Проект с дейности в стопанства за производство на биологични продукти и/или стопанства в преход към биологично производство на продукти“, „Проектът е представен от признати групи/организации на производители на винено грозде“ и „Проектът предвижда засаждане на местни и интродуцирани устойчиви сортове“ (т. 2, 3 и 4 от Приложение № 3 към чл. 14, ал. 6. от Наредба № 14 от 11.09.2023 г.), в случай че бъдат основание за избора ми пред останалите кандидати. |
| 9. Запознат съм, че съм задължен за периода от получаване на финансовата помощ до изтичане на срока по чл. 23, ал. 1 на Наредба 14/2023 г. да декларирам всички площи, заети с лозови насаждения, за които съм получил финансово подпомагане, по реда на Наредба № 4 от 2023 г. за условията и реда за подаване на заявления за подпомагане по интервенции за подпомагане на площ и за животни. |
| 10. Декларирам, че виновно не съм изпълнил задължение по договор за предоставяне на финансова помощ, сключен с ДФЗ, което е довело до преждевременно прекратяване на правното задължение или е довело до прилагането на предварително уговорено обезщетение при неизпълнение или други договорни санкции или е било разкрито при проверки, одити или разследвания, проведени от Европейската служба за борба с измамите, Европейската сметна палата или други компетентни органи. |
| 11. Декларирам, че не съм опитал, когато нарушението е установено с влязъл в сила акт на компетентните органи, съгласно законодателството на държавата, в която е извършено нарушението:  а) да повлияя на лицата с правомощия за вземане на решения или контрол от компетентните органи, свързано с одобрението на проектното предложение или плащане на безвъзмездната финансова помощ;  б) да получа информация от лицата с правомощия за вземане на решения или контрол от компетентните органи, която може да ми даде неоснователно предимство, свързано с одобрението на проектното предложение или плащане на безвъзмездната финансова помощ |
| 12. Декларирам, че не съм лице, което е или е било на трудово или служебно правоотношение в компетентните органи (МЗХ, ИАЛВ, ДФЗ) – до една година от прекратяване на правоотношението. |
| 13. Декларирам, че не съм свързано лице по смисъла на § 1, т. 9 от допълнителните разпоредби на Закона за противодействие на корупцията, заемащо публична длъжност в от компетентните органи (МЗХ, ИАЛВ, ДФЗ), не съм участвал при одобряването на проектно предложение или при обработката на искане за плащане по сключения договор за предоставяне на финансова помощ. |
| 14. Декларирам, че не попадам в случаите по чл. 86 или 87 от Закон за противодействие на корупцията. |
| \**С положения подпис декларирам наличие на посочените обстоятелства и съм запознат с правилата за отпускане на финансова помощ от ДФ „Земеделие“ за съответната/съответните интервенция/и/дейност/и, за която/които кандидатствам и съм съгласен посочените от мен факти и обстоятелства да бъдат проверени на място от служители на ДФ „Земеделие“ и упълномощени представители на Европейската комисия.* |

|  |  |
| --- | --- |
|  | Декларатор: |